ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

«\_\_\_\_» \_\_\_\_\_\_\_\_\_\_\_ 2023 թվականի **N -Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ԱՊՐԻԼԻ 5-ի N 411-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Համաձայն «Նորմատիվ իրավական ակտերի մասին» օրենքի 33-րդ և 34-րդ հոդվածների՝ Հայաստանի Հանրապետության կառավարությունը **որոշում է**.

1. Հայաստանի Հանրապետության 2012 թվականի ապրիլի 5-ի «Հայաստանի Հանրապետության քաղաքացու անձնագրի, նույնականացման քարտի, ժամանակավոր վկայականի ձևերը, ինչպես նաև ժամանակավոր վկայականի տրամադրման կարգը սահմանելու մասին» N 411-Ն որոշման (այսուհետ՝ Որոշում) մեջ կատարել հետևյալ փոփոխություններն ու լրացումները.

1) Որոշման N 3 հավելվածում`

ա. «(ՀՀ կառավարությանն առընթեր ՀՀ ոստիկանության անձնագրային ծառայություն)» բառերը փոխարինել «(Հայաստանի Հանրապետության միգրացիայի և քաղաքացիության ծառայություն)» բառերով,

բ. «(ծննդյան օրը, ամիսը, տարեթիվը, վայրը)» բառերից հետո լրացնել «,հանրային ծառայությունների համարանիշը)» բառերը,

գ. «(հանրային ծառայությունների համարանիշը)» բառերը փոխարինել «(հաշվառման հասցեն) (առկայության դեպքում)» բառերով։

2) Որոշման N 4 հավելվածի՝

ա. 2-րդ կետում «Հայաստանի Հանրապետության Հայաստանի կառավարությանն առընթեր Հայաստանի Հանրապետության ոստիկանության անձնագրային և վիզաների վարչության կամ  հաշվառման վայրի տարածքային անձնագրային ծառայությունների» բառերը փոխարինել «Հայաստանի Հանրապետության միգրացիայի և քաղաքացիության ծառայության (այսուհետ` լիազոր մարմնի)» բառերով,

բ. 4-րդ և 5-րդ կետերում «Հայաստանի Հանրապետության կառավարությանն առընթեր Հայաստանի Հանրապետության ոստիկանության անձնագրային և վիզաների վարչության կամ հաշվառման վայրի տարածքային անձնագրային ծառայության» բառերը և դրանց համապատասխան հոլովաձևերը փոխարինել «լիազոր մարմնի» բառերով և դրա համապատասխան հոլովաձևերով.

գ. 4-րդ կետի 2-րդ նախադասության «փաստաթղթի պատճեները» բառերից հետո լրացնել «, իսկ «Նույնականացման քարտերի մասին» օրենքի 3-րդ հոդվածի 4.1 կետով նախատեսված դեպքերում՝ ներկայացուցչի լիազորությունները հաստատող փաստաթղթի փոխարեն հիմք են ընդունվում ազգակցական կապը հաստատող փաստաթղթերը և անձի առողջական վիճակի վերաբերյալ բժշկական հաստատության տված՝ անգիտակից վիճակի կամ անձի կողմից ինքնուրույն գործողություն կատարելու անհնարինության կամ անձի հիվանդության հետևանքով առաջացած սահմանափակումների վերաբերյալ համապատասխան նշումով փաստաթուղթը:» բառերը:

2. Սույն որոշումն ուժի մեջ է մտնում պաշտոնական հրապարակմանը հաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՎԱՐՉԱՊԵՏ Ն. ՓԱՇԻՆՅԱՆ**

«\_\_\_»\_\_\_\_\_\_\_\_\_\_\_ 2023թ.

ք.Երևան